Chalani zo skupiny Nerieš sa opäť raz rozhodli svojich fanúšikov prekvapiť čímsi úplne netradičným. O hudbu ich najnovšej veci sa postaral obľúbený Hoodini a stavím sa, že toto je poloha, v ktorej sme Neriešákov doteraz ešte nemali možnosť vidieť, ani počuť. V novinke JAK SA MÁŠ totiž o dosť zjemnili a ich prejav kľudne môžme brať ako spev!
Ak si sa zľakol, tak obavy okamžite zahoď. Funguje im to totiž naozaj výborne a refrén tejto skladby sa ti naisto celý deň nedostane z hlavy preč. Premiéru skladby chalani stanovili na ráno, a teda vôbec by som s nečudoval, keby sa tu našla kopa ľudí, ktorí kvôli tomu zmeškali príchod do školy!